વેપાર ઉદ્યોગ માટે મહત્ત્વનું ગુડ્સ એન્ડ સર્વિસટેક્સ બિલ શિયાળુ સત્રમાં પસાર નહીં થવાને કારણે બજારનું સેન્ટિમેન્ટ ખરડાયું છે. તો બીજી બાજુ સેકન્ડરી બજાર કરતાં પ્રાઇમરી બજાર પાછલા કેટલાય સમયથી ઊંચું રિટર્ન મળવાને કારણે ગરમ રહ્યું છે ત્યારે પ્રાઇમરી બજારમાં નાણાકીય પ્રવાહિતા વધી છે. જાન્યુઆરી-૨૦૧૫માં સેન્સેક્સમાં ૧,૬૯૭ પોઇન્ટનો સુધારો થયો હતો તો બીજી બાજુ જાન્યુઆરી-૨૦૧૪માં સેન્સેક્સમાં ૭૦૯ પોઇન્ટનો ઘટાડો નોંધાયો હતો ત્યારે વર્ષ ૨૦૧૬ના જાન્યુઆરી મહિનો બજાર માટે કેવો રહેશે તે અંગે અસમંજસની સ્થિતિ પ્રવર્તે છે. નિષ્ણાતો એવો મત વ્યક્ત કરે છે કે બજાર રેન્જબાઉન્ડ મૂવમેન્ટ કરી શકે છે.